James Gould Cozzens
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
James Gould Cozzens var en amerikansk forfatter. Han vokste opp i New York, gikk på skole i New England og arbeidet senere en tid på Cuba.
Cozzens debuterte med romanen Confusion (1924) mens han studerte ved Harvard. Cockpit (1928) og The Son of Perdition (1929) har emne fra Cuba. Cozzens slo igjennom med S. S. San Pedro (1931), en skildring av et skipbrudd, og hadde også suksess med The Last Adam (1933).The Just and the Unjust (1942) handlet om en mordsak, Guard of Honor (1948, Pulitzerprisen) om livet på en flybase under andre verdenskrig, By Love Possessed (1957) og Morning, Noon and Night (1968) er blant hans beste og mest leste bøker. Noveller er samlet i Children and Others (1964). Les mer i Store norske leksikon USAs litteratur